钦定古今图书集成/理学汇编/学行典/第211卷 > 徐彪
## 钦定古今图书集成/理学汇编/学行典/第211卷 > 徐彪

按《建宁府志》：“徐彪，字弘杰，号隐斋，浦城人，佥宪善安
五世孙。幼失恃，父以之出继其继业，数千金概辞归，
纤悉勿取。父婴喘疾，亲调药饵，食必先尝，垂三十年，
面虽承颜，退则含泪。夜分焚香吁天，愿以身代，不敢
安居燕息。父丧，哀毁骨立，殓葬如礼。庐墓三载，苫块
茹素，无闲寒暑。归以木刻二像，每食必献，遇事必询”，
若生事之年近九旬，犹扶筇登墓，潸然流涕，盖终身
永慕云。